KIRJALLINEN KYSYMYS E-1145/03 esittäjä(t): Charles Tannock (PPE-DE), Generoso Andria (PPE-DE),John Bowis (PPE-DE), Chris Davies (ELDR), Jean Lambert (Verts/ALE)ja Lennart Sacrédeus (PPE-DE) komissiolle. Kissan- ja koiranturkkien kauppa.



Virallinen lehti nro 242 E , 09/10/2003 s. 0124 - 0125



KIRJALLINEN KYSYMYS E-1145/03 esittäjä(t): Charles Tannock (PPE-DE), Generoso Andria (PPE-DE),John Bowis (PPE-DE), Chris Davies (ELDR), Jean Lambert (Verts/ALE)ja Lennart Sacrédeus (PPE-DE) komissiolle (1. huhtikuuta 2003) Aihe: Kissan- ja koiranturkkien kauppa Komissiolle on tehty tiettäväksi, että eläinsuojelujärjestöt ovat hankkineet todisteita tietyissä Aasian valtioissa harjoitetusta poikkeuksellisesta julmuudesta, joka liittyy kissojen ja koirien tappamiseen niiden turkisten vuoksi, jotka turkikset viedään sen jälkeen muihin maihin, myös Euroopan unioniin. Tähän toimintaan sisältyy toisinaan kyseisten eläinten elävänä hirttämistä ja nylkemistä ja muita pöyristyttäviä julmuuksia. Turkiksilla korvataan usein laittomasti muita turkiksia tai niitä myydään jopa keinoturkiksina. Mistä tahansa eläimestä saatu turkis on Euroopan unionissa tuotettava neuvoston direktiivin 93/119/ETY(1) ja 98/58/EY(2) mukaisella tavalla. Näissä direktiiveissä edellytetään, että eläinten hyvinvoinnista huolehditaan, mikä vaatimus ei selvästikään toteudu Kiinan kaltaisten valtioiden tavassa käsitellä kissoja ja koiria. Vastauksessaan jäsen Phillip Whiteheadin esittämään kirjalliseen kysymykseen E-1203/02(3) komission jäsen David Byrne toteaa seuraavaa: Muutamat jäsenvaltiot ovat kieltäneet kokonaan koirien ja kissojen turkkien tuotannon, käytön, kaupan ja tuonnin. Koska kiellon yhteydessä ei oteta huomioon olosuhteita, joissa eläimiä pidetään ja lopetetaan, on selvää, että kielto perustuu eläinsuojelun lisäksi varsinkin eettiseen kysymykseen siitä, voidaanko sellaisia tuotteita käyttää, joita saadaan eläimistä, joiden katsotaan olevan pääosin lemmikkejä. Komissio on jo aiemmin vastauksessaan kirjalliseen kysymykseen E-3981/00(4) selittänyt, että kissan- ja koiranturkisten tuonnin kieltäminen ilman että kyseisten tuotteiden kauppa kielletään EU:n sisällä olisi todennäköisesti vastoin WTO:n sääntöjä. Tämän vuoksi, jotta näiden tuotteiden tuontikielto olisi WTO:n määräysten mukainen, niiden kauppa olisi samalla kiellettävä kokonaan myös EU:ssa. Kun otetaan huomioon, että tämänkaltainen täyskielto on ainoa keino lopettaa edellä kuvatut hirvittävät julmuudet, miten komissio perustelee näkemyksensä, että kyseisen kiellon ehdottaminen ei selvästikään pohjaudu yksinomaan haluun puolustaa eläinten hyvinvointia? Eikö komissio sitä paitsi hyväksy ajatusta, jonka mukaan halua ehkäistä eläimiin kohdistuvaa julmuutta, joka on eri asia kuin haluttomuus käyttää lemmikkieläimistä saatuja tuotteita, voidaan pitää yrityksenä estää julkisen moraalin rikkominen, mikä päämäärä voisi oikeuttaa kaupan rajoittamisen komission antaman direktiivin muodossa? (1) EYVL L 340, 31.12.1993, s. 21. (2) EYVL L 221, 8.8.1998, s. 23. (3) EYVL C 301 E, 5.12.2002, s. 104. (4) EYVL C 163 E, 6.6.2001, s. 232. David Byrnen komission puolesta antamayhteinen vastauskirjallisiin kysymyksiin E-0373/03 ja E-1145/03 (29. huhtikuuta 2003) Komissio ei ole tietämätön kissa- ja koiraturkisten tuonnista. Komissio tutkii esitettyjä kysymyksiä parhaillaan ottaen huomioon sekä Maailman kauppajärjestön (WTO:n) lainsäädännön, yhteisön lainsäädännön oikeusperustojen että voimassa olevasta lainsäädännöstä johtuvat vaatimukset ehkäistäkseen kuluttajien pettymykset.